Y.B. DATO’ MOHD IMRAN BIN TAMRIN: Bissmillah hirrohman nirrahim.. terima kasih saya ucapkan kepada Yang Berhormat Tuan Speaker saya sebelum meneruskan perbahasan berkenaan dengan usul no. 15 yang dibawa oleh Yang Berhormat Bukit Gasing saya ingin merujuk kepada undang-undang tubuh kerajaan negeri Selangor iaitu perkara 1, undang-undang ini bolehla dinamakan undang-undang tubuh kerajaan negeri Selangor 1959 dan hendaklah dalam bahagian seperti yang diperuntukkan dalam undang-undang tubuh kerajaan ini dan hendaklah dibaca tertakluk kepada perlembagaan
persekutuan dan hendaklah mula berkuatkuasa pada 1 April 1959. Saya ingin nak menyatakan bahawa usul yang dibawa oleh yang berhormat bukit gasing ini adalah satu usul yang ingin menggesa ataupun menyarankan pada Kerajaan Negeri menggubal ataupun membuat satu undang-undang untuk supaya kerusi Ahli Dewan Negeri yang melompat parti dikosongkan maka perkara ini tidak boleh dibawa didalam pindaan undang-undang kerana ianya akan mendatangkan satu isu undang-undang yang tidak berperlembagaan. Jadi Yang Berhormat daripada Bandar Baru Klang telah menyatakan di negara kita sendiri telah ada satu precedent case yang telah diputuskan oleh supreme court iaitu kes Dewan Undangan Negeri di Kelantan lawan Nordin Salleh. Rayuan di peringkat Mahkamah Supreme, yang mana dalam keputusan kes tersebut telah memberikan satu penunjuk arah ataupun satu precedent kepada kita semua yang mana dalam perkara ini Perlembagaan Persekutuan adalah dengan izin supreme law of the nation. Selaras dengan Perkara 4, Perlembagaan Persekutuan yang mana di dalam Perlembagaan Persekutuan, Perkara 10 berkenaan dengan kebebasan bercakap, berhimpun dan juga berpersatuan ini dikategorikan sebagai dengan izin fundamental abilities yang mana ia nya tidak boleh dicabar ataupun dipinggirkan hak ini sewenang- wenangnya tanpa melalui satu akta ataupun satu act of parliament seperti mana yang diterangkan juga oleh Yang Berhormat Bandar Baru Klang, cuma saya nak betulkan sedikit. Ia itu di dalam Perkara 10, Fasal 2(c) iaitu Parlimen boleh melalui undang-undang mengenakan Fasal 10, Perkara 10, Fasal 2, Parlimen boleh melalui undang-undang mengenakan dan juga Fasal 2(c) iaitu ke atas hak-hak yang diberikan oleh perenggan c, perenggan c ni adalah hak berpersatuan dalam Fasal 1, apa-apa sekatan yang didapatinya perlu atau sesuai manfaat demi kepentingan, keselamatan Persekutuan atau mana-mana bahagiannya, ketenteraman awam atau kemoralan. Maka, dalam isu ini hanya Parlimen yang boleh menentukan ataupun yang boleh membuat satu undang- undang anti lompat parti atau sebagainya. Kita di peringkat state legislative, sekiranya kita meletakkan itu di dalam undang-undang tubuh negeri kita. Ia nya akan mencacatkan undang-undang tubuh negeri kita yang mana provision tersebut akan ultra vires dan tidak berperlembagaan. Ya kita sedar dalam hujah Yang Berhormat daripada Bukit Gasing dan juga Subang Jaya termasuk Hulu Kelang ia nya hanya menyebabkan kesan terhadap kebebasan berpersatuan tadi. Dia menyertai sesebuah parti kemudian melompat dan kesannya ialah dia kena kosongkan kerusi. Tetapi kesan tersebut menjadi satu sekatan kepada seseorang itu untuk kebebasan mereka. Jadi untuk mereka bebas mempunyai pandangan ataupun ideologi politik daripada satu masa ke satu masa mungkin berubah. Jadi ini akan menjadi satu sekatan kepada mereka. Jadi ini tidak boleh digubal dan juga ditentukan oleh Dewan Undang Negeri. Ini perlu ditentukan di peringkat Parlimen terlebih dahulu. Jadi, pada pandangan saya, sebelum kerajaan ataupun perubahan senario politik yang besar di dalam negara kita berlaku di peringkat persekutuan. Kerajaan Pakatan Harapan yang claim ataupun yang mendakwa mendapat mandat daripada seluruh rakyat pada PRU Ke-14 yang lepas telah pun mentadbir Kerajaan Malaysia
termasuklah di Kerajaan Negeri Selangor selama lebih 22 bulan di Negeri Selangor masih lagi kerajaan Pakatan Harapan. Selama 22 bulan, kenapa kerajaan Pakatan Harapan pada ketika itu tidak langsung terfikir, tidak langsung memikirkan tentang pindaan undang-undang ataupun mewujudkan undang-undang anti lompat parti. Adakah pada waktu tersebut, kerajaan Pakatan Harapan masih mengimpikan ada ahli-ahli daripada UMNO, Barisan Nasional ataupun PAS yang melompat menyertai mereka. Jadi, mereka tak berani buat. Tetapi hari ini apabila berlaku..